ഫേസ്ബുക്കും ഇന്സ്റ്റഗ്രാമും രാഹുല് ഗാന്ധിയുടെ വിവാദ പോസ്റ്റ് നീക്കി ന്യൂഡല്ഹി: കൂട്ടമാനഭംഗത്തെ തുടര്ന്ന് മരിച്ച ദളിത് ബാലികയുടെ മാതാപിതാക്കള്ക്കൊപ്പമുള്ള ഫോട്ടോ അടക്കമുള്ള ഉള്ളക്കം കോണ്ഗ്രസ് നേതാവ് രാഹുല് ഗാന്ധിയുടെ ഫേസ്ബുക്ക്, ഇന്സ്റ്റഗ്രാം അക്കൗണ്ടുകളില് നിന്ന് നീക്കം ചെയ്തു. ദേശീയ ബാലാവകാശ കമ്മിഷന്റെ ഇടപെടലിനെ തുടര്ന്നാണിത്. ഈ ഉള്ളടക്കം പങ്കുവച്ചതിന് ട്വിറ്റര് രാഹുല് ഗാന്ധിയുടെ അക്കൗണ്ട് മരവിപ്പിക്കുകയും പിന്നീട് പുന:സ്ഥാപിക്കുകയും ചെയ്തിരുന്നു. ജുവനൈല് നിയമത്തിന് വിരുദ്ധമായി ഇരയെ തിരിച്ചറിയുന്ന വിധം മാതാപിതാക്കളുടെ ഫോട്ടോ പങ്കുവച്ചത് ചൂണ്ടിക്കാട്ടി ബാലാവകാശ കമ്മിഷന് നോട്ടീസ് നല്കിയ വിവരം രാഹുല് ഗാന്ധിയെ അറിയിച്ച ശേഷമാണ് ഫേസ്ബുക്ക് നടപടി. നടപടിയെടുത്തില്ലെങ്കില് ആഗസ്റ്റ് 17ന് വീഡിയോകോണ്ഫറന്സ് വഴി പ്രതിനിധി മറുപടി നല്കണമെന്ന് ബാലാവകാശ കമ്മിഷന് ഫേസ്ബുക്കിന് നല്കിയ നോട്ടീസില് പറഞ്ഞിരുന്നു.